《过东林精舍》
清代·邹溶

愁卧夕阳尽，长风吹四野。嗟予抱沉疴，迟此岁方夏。

杖策来东林，钟远识兰若。石壁生夜凉，目极自潇洒。

采芝寻仙人，把酒慕隐者。开襟屡回顾，长啸松林下。

纷吾意念多，淡尔悟虚假。遥望白云中，日暮空潭泻。

作者简介：邹溶（1643-1707），字可远，号二辞，江苏无锡人，监生。山水学吴镇。著有《香眉亭诗词稿》、《思梦录》等。